**Krma** (lat. *Puppis*) je jedno od 88 savremenih sazvežđa. Deo nekadašnjeg sazvežđa *Argo Navis* (broda Argo), postala je posebno sazvežđe u 18. veku kada je francuski astronom Nikola Luj de Lakaj podelio ovo sazvežđe na Krmu, Jedra i Pramac. Krma je najveće od ova tri sazvežđa.

Zvezde
------

Nakon podele sazvežđa *Argo Navis*, zvezde su zadržale svoje stare oznake (alfa, beta...) tako da u Krmi nema ni alfe ni bete, već je najsjajnija zvezda zeta Krme (*Naos*, „brod"). Zeta je nastala u sazvežđu Jedro i od svog nastanka do danas je prešla put od preko 400 svetlosnih godina, a trenutno se nalazi na 1090 svetlosnih godina od Sunca. U pitanju je plavi superdžin O klase, površinske temperature 42 400 K, 790 000 puta veće luminoznosti od Sunca, prividne magnitude 2,25.

Druga zvezda po sjajnosti je pi Krme (*Ahadi*, „koja obećava"), koja se nalazi u blizini granice sa sazvežđem Veliki pas i najsjajnija je zvezda otvorenog jata Kolinder 135. Pi Krme je superdžin K klase, magnitude 2,70.

Ro Krme (*Tureis*, „mali štit") je treća zvezda po sjajnosti u ovom sazvežđu, magnitude 2,81. Ro Krme je žuti džin koji se trenutno nalazi u procesu prelaska u subdžina, a nalazi se na oko 63 svetlosne godine od Sunca. Jedna je od najsjajnijih promenljivih zvezda tipa *Delta Scuti*.

Objekti dubokog neba
--------------------

Kako kroz Krmu prolazi Mlečni put, u njoj se nalazi veći broj zanimljivih zvezdanih jata.

M93 je otvoreno zvezdano jato koje se nalazi na oko 3600 svetlosnih godina od Sunca a ima 20 - 24 svetlosnih godina u prečniku. Starost jata je procenjena na oko 100 miliona godina, a najsjajnije zvezde ovog jata su plavi džinovi.

M46 je vrlo svetlo i veliko otvoreno zvezdano jato u kome se nalazi planetarna maglina NGC 2438. Nalazi se na oko 5500 svetlosnih godina od Sunca. Na samo stepen od M46, a na 1600 svetlosnih godina od Sunca, se nalazi još jedno otvoreno zvezdano jato — M47. Starost M47 se procenjuje na oko 78 miliona godina a sadrži pedesetak zvezda.

Još jedno otvoreno jato, NGC 2451, se nalazi u Krmi. NGC 2451 sadrži četrdesetak zvezda i staro je oko 36 miliona godina, a nalazi se na oko 850 svetlosnih godina od Sunca.

Spoljašnje veze
---------------

***Krma (zviježđe)*** na Wikimedijinoj ostavi

* Sazvežđe Krma Arhivirano 2012-03-06 na Wayback Machine-u na TopAstronomer.com (`en`)

| * p
* r
* u
88 modernih zviježđa |
| --- |
| 
Andromeda • 
Berenikina kosa • 
Bik • 
Blizanci • 
Djevica •
Dlijeto •
Dupin •
Eridan •
Feniks •
Gavran •
Golub •
Gušterica •
Herkul •
Indijanac •
Jarac •
Jednorog •
Jedro •
Južna kruna •
Južna riba •
Južni križ •
Južni trokut •
Kameleon •
Kasiopeja •
Kefej •
Kemijska peć •
Kentaur •
Kipar •
Kit •
Kobilica •
Kočijaš •
Kompas •
Krma •
Labud •
Lav •
Leteća riba •
Lira •
Lisica •
Lovački psi •
Mala vodena zmija •
Mali lav •
Mali medvjed •
Mali pas •
Mikroskop •
Mreža •
Mušica •
Oktant •
Oltar •
Orao •
Orion •
Ovan •
Paun •
Pegaz •
Pehar •
Perzej •
Rajska ptica •
Rak •
Ravnalo •
Ribe •
Ris •
Sat •
Sekstant •
Sjeverna kruna •
Slikarski stalak •
Stol •
Strelica •
Strijelac •
Šestar •
Škorpion •
Štit •
Teleskop •
Trokut •
Tukan •
Vaga •
Veliki medvjed •
Veliki pas •
Vodena zmija •
Vodenjak •
Volar •
Vuk •
Zec •
Zlatna riba •
Zmaj •
Zmija •
Zmijonosac •
Zračna pumpa •
Ždral •
Ždrijebe •
Žirafa
 |